Klubben har siden 2007 også driftet Norsk Motorhistorisk Senter på Burud i Øvre Eiker kommune. Senteret er en samarbeidsavtale med kommunen, som er eier, frem til 20. april 2019. Området er på 11 mål, har 3 store garasjebygg, verkstedbygg m/spiserom og 2 kontorbygg. I tillegg har klubben oppført egne bygninger. Blant annet en kiosk, en gammel, rød telefonkiosk, og en bensinstasjon i gammel stil. Sistnevnte riktignok uten drivstoff i pumpene.